ขณะนอนหลับเวลาประมาณ 03.00 น.มีอาการหัวใจเต็นเร็วผิดจังหวะ คลื่นไส้ เรอ คล้ายคนจะเป็นลม ใช้ยาดมสมุนไพรช่วยอาการดีขึ้น แต่ยังคลื่นไส้ เรอ อีกสักครึ่งชั่วโมงจึงหาย ไม่ทราบเป็นอันตรายหรือเกิดจากอะไรค่ะ
สวัสดีค่ะ จากที่เล่ามา อาจเป็นอาการของโรคกรดไหลย้อนนะคะโดยโรคกรดไหลย้อน เกิดจากการที่น้ำย่อยในกระเพาะอาหารไหลย้อนขึ้นไปที่หลอดอาหาร ทำให้เกิดการระคายเคืองจากกรดซึ่งเกิดจากการทำงานของกล้ามเนื้อหูรูดของหลอดอาหารทำงานผิดปกติอาการ : ปวดแสบร้อนบริเวณหน้าอกและลิ้นปี่ รู้สึกคล้ายก้อนจุกที่คอ กลืนเจ็บหรือติดๆขัดๆ แสบคอ รู้สึกขมหรือเปรี้ยวในคอ มีเสมหะในคอ เรอบ่อย เสียงแหบ ไอเรื้อรัง กระแอมบ่อย เป็นต้น ซึ่งมักมีอาการช่วงกลางคืน หรือช่วงที่นอนค่ะปัจจัยส่งเสริม : การรับประทานดึก ความเครียด ชนิดอาหารที่ปรุงโดยการทอดการผัด ชา กาแฟ น้ำหนักตัวเกินแนะนำ ดูแลตนเองตามนี้นะคะ :-หลังรับประทานอาหารให้หลีกเลี่ยงการนอนราบ การยกของหนัก การก้มตัว-หลีกเลี่ยงการรับประทานอาหารหรือเครื่องดื่มอย่างน้อยภายใน 3 ชั่วโมงก่อนนอน-รับประทานอาหารไขมันต่ำ หลีกเลี่ยงการรับประทานของผัดและทอด-รับประทานอาหารปริมาณพอดี ไม่มากไป-หลีกเลี่ยงเครื่องดื่มชา กาแฟ เครื่องดื่มชูกำลัง เครื่องดื่มแอลกกอฮอล์ โดยเฉพาะมื้อเย็น-ออกกำลังกาย ลดน้ำหนัก*หากอาการไม่ดีขึ้น ควรเข้าพบแพทย์เพื่อรับการตรวจรักษาอย่างเหมาะสมนะคะ